open-index/open-wikipedia-markdown huggingface dataset:
วัดทอง (เขตตลิ่งชัน)

**วัดทอง** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงฉิมพลี เขตตลิ่งชัน กรุงเทพมหานคร มีโรงเรียนในเขตที่ดินวัดได้แก่ โรงเรียนวัดทอง (อุดมศิลปวิทยาคาร) วัดทองมีการจัดงานเนื่องในวันสำคัญทางพระพุทธศาสนาต่าง ๆ รวมทั้งงานประจำปีปิดทองหลวงพ่อดำในช่วงเดือนพฤษภาคม (3 วัน)

วัดทองตั้งขึ้นเมื่อปี พ.ศ. 2302 ได้รับพระราชทานวิสุงคามสีมา พ.ศ. 2330 บางครั้งเรียก **วัดทองฉิมพลี** หรือ **วัดทองบางระมาด** เพื่อให้ต่างจากวัดทองบางเชือกหนัง

## อาคารเสนาสนะ
อุโบสถเป็นอุโบสถดั้งเดิม มีหลังคา 2 ชั้น 3 ลด หน้าบันของมุขประดับลวดลายปูนปั้นรูปเทพนมและเครือเถา ซึ่งคงปั้นขึ้นใหม่ในช่วง พ.ศ. 2547–2548 เมื่อมีการปฏิสังขรณ์โดยยกระดับขึ้นอีก 2 เมตรทั้งหลัง เพื่อแก้ปัญหาน้ำท่วม อุโบสถเก่ามี 5 ห้อง คาดว่าได้รับการปฏิสังขรณ์ในสมัยพระบาทสมเด็จพระพุทธยอดฟ้าจุฬาโลกมหาราช พระประธานในอุโบสถเป็นพระพุทธรูปปางมารวิชัย มีพระพักตร์แบบรัตนโกสินทร์ อาจจะเป็นพระพุทธรูปที่สร้างมาเก่าแก่กว่านั้น แต่ถูกปฏิสังขรณ์จนไม่เหลือร่องรอยเดิม     

พระปรางค์ประดิษฐานอยู่ด้านหน้าอุโบสถ มีขนาดเล็กทรงเพรียว ฐานเป็นฐานสิงห์ ทาสีทองทั้งองค์ วิหารหลวงพ่อดำสร้างเมื่อ พ.ศ. 2514 ภายในประดิษฐาน *หลวงพ่อดำ* พระพุทธรูปปูนปั้นองค์ใหญ่ ปางมารวิชัย ศาลาการเปรียญหลังเดิมอยู่ริมน้ำ เป็นอาคาร 2 ชั้น ชั้นบนเป็นไม้ ทรงไทย ชั้นล่างเป็นคอนกรีต เดิมสร้างเมื่อ พ.ศ. 2495 เป็นทรงไทยชั้นเดียว ยกพื้นสูง มีใต้ถุน แต่เดิมไม่ได้อยู่ริมคลอง ศาลาการเปรียญหลังใหม่เป็นอาคารทรงไทย 2 ชั้น สร้างด้วยคอนกรีตเมื่อ พ.ศ. 2536 ใช้ในงานมงคลต่าง ๆ

## รายนามเจ้าอาวาส
* สมการฉิ่ง
* พระอธิการผาด
* พระครูสาย
* พระครูศุภกิจจานุยุต (กินดิน ผาสุกาโม)

## อ้างอิง

ทอง
วัดทองบางเชือกหนัง

**วัดทองบางเชือกหนัง** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางเชือกหนัง เขตตลิ่งชัน กรุงเทพมหานคร ภายในมีอาคารเรียนพระปริยัติธรรม

## ประวัติ
วัดทองบางเชือกหนังสร้างโดยนายทอง ธูปทอง เมื่อราว พ.ศ. 2390 ในสมัยพระบาทสมเด็จพระนั่งเกล้าเจ้าอยู่หัว แต่มาเสร็จเรียบร้อยในสมัยพระบาทสมเด็จพระจอมเกล้าเจ้าอยู่หัว เล่ากันว่านายทองเป็นหนึ่งในพี่น้อง 3 คน เมื่อเสร็จจากการปราบข้าศึก พี่น้องแต่ละคนจึงสร้างวัดเพื่อชำระจิตใจให้สะอาด คนหนึ่งสร้างวัดเกตุ อีกคนหนึ่งสร้างวัดสิงห์ ส่วนนายทองสร้าง **วัดทอง** ทั้งสามวัดอยู่ติดกัน มีวัดทองอยู่ตรงกลาง ภายหลังวัดเกตุและวัดสิงห์ได้ร้างไป และชาวบ้านนิยมเรียกวัดทองว่า "วัดทองบางเชือกหนัง" อุโบสถหลังใหม่ของวัดได้รับพระราชทานวิสุงคามสีมาเมื่อวันที่ 22 กันยายน พ.ศ. 2546 

## อาคารเสนาสนะ
อุโบสถเดิมเป็นอาคารทรงไทย กว้าง 6 เมตร ยาว 14 เมตร ซ่อมแซม พ.ศ. 2514 ภายในมีพระประธาน เป็นพระพุทธรูปปางมารวิชัยหน้าตัก 1.5 เมตร ศิลปะแบบสมัยอยุธยา เช่นเดียวกับพระอัครสาวกที่ประดิษฐานอยู่ด้วยกัน มีภาพจิตรกรรมฝาผนังเก่าแก่ที่ประตูอุโบสถ แสดงเรื่องราวในชาดก

อุโบสถหลังใหม่สร้างประชิดอุโบสถเดิมด้านทิศใต้ เริ่มสร้าง พ.ศ. 2536 เป็นอุโบสถ 2 ชั้น หน้าบันเป็นรูปพระนารายณ์ทรงครุฑ ผนังบุกระเบื้อง ก่อสร้างด้วยแรงงานของพระสงฆ์ในวัดเป็นหลัก ภายในประดิษฐานพระประธานเป็นพระพุทธรูปปางมารวิชัยที่ทางวัดจัดสร้างขึ้นใหม่

อาคารเสนาสนะอื่น ๆ ได้แก่ ศาลาการเปรียญซึ่งเป็นของเดิม ซ่อมแซมใน พ.ศ. 2476 และ พ.ศ. 2547 วิหารกระจาดทองซึ่งประดิษฐานรูปเหมือนพระครูปราจิณมุนี (อดีตเจ้าอาวาส) เจดีย์ซึ่งเป็นเจดีย์ทรงกลม กุฏิสงฆ์ซึ่งเป็นเรือนไม้ 2 ชั้น ราว 10 หลัง หอระฆังซึ่งสร้างขึ้นใหม่ หลังคาเป็นหน้าจั่ว 2 ด้าน ก่ออิฐถือปูนหน้าบันเป็นไม้ มีลวดลายเทพนม มีช่อฟ้า ใบระกา หางหงส์ และศาลาซึ่งประดิษฐานรูปหล่อหลวงพ่อวัดบ้านแหลม หลวงพ่อพุทธโสธรจำลอง พระสังกัจจายน์ หลวงปู่แจ้ง และหลวงปู่เอม (อดีตเจ้าอาวาส)

## อ้างอิง

ทองบางเชือกหนัง
หมวดหมู่:โบราณสถานในเขตตลิ่งชัน
วัดมหาวงษ์ (อำเภอพระประแดง)

**วัดมหาวงษ์** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสำโรง ในหมู่ที่ 7 บ้านคลองมหาวงษ์ ตำบลสำโรงกลาง อำเภอพระประแดง จังหวัดสมุทรปราการ

วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย แต่เดิมตั้งอยู่ริมคลองมหาวงษ์ ต่อมาย้ายมาสร้างในที่ปัจจุบันเมื่อ พ.ศ. 2477 ในสมัยพระอธิกาโป พุทธสอน เป็นเจ้าอาวาส ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491

อุโบสถสร้างเมื่อ พ.ศ. 2491 สร้างด้วยคอนกรีตเสริมเหล็ก ภายในมีภาพจิตรกรรมฝาผนังและประดิษฐานพระประธาน นามว่า *พระพุทธมงคล* เป็นพระพุทธรูปปางมารวิชัย วิหารคืออุโบสถหลังเก่า ภายในประดิษฐานพระประธานนามว่า *หลวงพ่อบัวขาว* เป็นพระพุทธรูปปางมารวิชัย ศาลาการเปรียญเป็นอาคารครึ่งตึกครึ่งไม้ กุฏิสงฆ์ จำนวน 17 หลัง เป็นกุฏิไม้ 9 หลัง ครึ่งตึกครึ่งไม้ 4 หลัง ตึก 4 หลัง นอกจากนี้มีหอระฆัง ฌาปนสถาน สุสาน และอาคารเรียนพระปริยัติธรรม วัดยังมีรอยพระพุทธบาท

## อ้างอิง

มหาวงษ์
วัดสุทธาวาส (เขตบางกอกน้อย)

**วัดสุทธาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร

## ประวัติ
วัดสุทธาวาสสร้างขึ้นเมื่อประมาณ พ.ศ. 2314 บางแหล่งระบุสร้างเมื่อ พ.ศ. 2315 บ้างว่าท้าวทรงกันดารเป็นผู้สร้าง บ้างว่าพระสนมดุสิตหรือเจ้าแม่ดุสิตเป็นผู้สร้างหลังได้หลบภัยสงครามมาจากกรุงศรีอยุธยา จึงได้ชื่อว่า **วัดดุสิต** ตามนามผู้สร้าง ในระยะแรกน่าจะเป็นเพียงสำนักสงฆ์และคงจะได้รับพระราชทานวิสุงคามสีมาเมื่อประมาณ พ.ศ. 2330 (ในสมัยพระบาทสมเด็จพระพุทธยอดฟ้าจุฬาโลกมหาราช) ต่อมาในสมัยพระอธิการชื่นเป็นเจ้าอาวาส ได้เปลี่ยนนามวัดใหม่เป็น "วัดสุทธาวาส" 

ทางวัดยังได้สนับสนุนให้พระภิกษุสามเณร ศึกษาพระปริยัติธรรมจากสำนักเรียนอื่นได้ตามอัธยาศัยการศึกษาแผนกสามัญ

## อาคารเสนาสนะ
อุโบสถแบบสมัยกรุงศรีอยุธยา​ มีลวดลายไม้สลักสวยงาม​ หน้าบันเป็นลายเทพนมลอยออกจากดอกบัวสามองค์เรียงกัน​ ซุ้มประตูหน้าต่างเป็นแบบสมัยพระบาทสมเด็จพระพุทธยอดฟ้าจุฬาโลกมหาราช ภายในประดิษฐานพระประธานนาม *หลวงพ่อมงคลประสิทธิ์* หรือ *หลวงพ่อดำ* เป็นพระพุทธรูปเก่าแก่ไม่ทราบสมัยที่สร้าง ส่วนพระพุทธบริวาร​รูปยืนขนาบข้าง​ 6 องค์ ในปัจจุบันถูกโจรกรรม​ไป​ 1​ องค์ หน้าอุโบสถมีเจดีย์ 1 องค์ มีพระพุทธรูปเป็นพระประจำวันอยู่รอบพระเจดีย์ ใบเสมาทำด้วยหินทรายแดงสมัยกรุงศรีอยุธยาตอนกลาง 

อาคารเสนาสนะอื่นได้แก่ ศาลาการเปรียญกว้าง 12 เมตรยาว 21 เมตร เป็นอาคาร 2 ชั้น ลักษณะทรงไทยครึ่งตึกครึ่งไม้ หอสวดมนต์กว้าง 10 เมตร ยาว 18 เมตร กุฏิสงฆ์มีอยู่ 4 หลัง อาคารเรียนพระปริยัติธรรม 2 หลัง หอประชุม ศาลาบำเพ็ญกุศล 4 หลัง และฌาปนสถาน​ (เมรุ)

## อ้างอิง

หมวดหมู่:โบราณสถานในเขตบางกอกน้อย
สุทธาวาส
การลอยนวลพ้นผิด

**การลอยนวลพ้นผิด** () บ้างเรียก **อภิสิทธิ์ปลอดความผิด** หมายความว่า "ภาวะยกเว้นการรับโทษ ยกเว้นการรับความเสื่อมเสียหาย หรือยกเว้นการหนีจากความผิด" ซึ่งในกฎหมายสิทธิมนุษยชนระหว่างประเทศ หมายถึงการไม่สามารถนำตัวผู้ละเมิดสิทธิมนุษยชนเข้าสู่กระบวนการยุติธรรม และถือเป็นการปฏิเสธสิทธิของผู้เสียหายในการได้รับความยุติธรรมและการบรรเทา การไม่ต้องถูกลงโทษพบมากเป็นพิเศษในประเทศที่ขาดประเพณีนิติธรรม มีปัญหาการฉ้อราษฎร์บังหลวงหรือมีระบบอุปภัมภ์ที่ฝังแน่น หรือฝ่ายตุลาการอ่อนแอ หรือสมาชิกกำลังความมั่นคงได้รับความคุ้มครองด้วยเขตอำนาจหรือความคุ้มกันพิเศษ

## อ้างอิง

หมวดหมู่:ความคุ้มกันทางกฎหมาย
หมวดหมู่:การละเมิดสิทธิมนุษยชน
หมวดหมู่:กฎหมายระหว่างประเทศ
หมวดหมู่:การลงโทษ
หมวดหมู่:คำศัพท์กฎหมาย
ถึงคิวฆ่าดาราจำเป็น

**ถึงคิวฆ่าดาราจำเป็น** () เป็นภาพยนตร์อาชญากรรมแนวตลกร้ายสัญชาติอเมริกันที่ออกฉายในปี ค.ศ. 2005 ที่เขียนบทและกำกับโดย เชน แบล็ก (เป็นการกำกับภาพยนตร์เรื่องแรกของเขา) และนำแสดงโดย รอเบิร์ต ดาวนีย์ จูเนียร์, วัล คิลเมอร์, มิเชล โมนาแฮน และ คอร์บิน เบิร์นเซน สคริปต์บางส่วนมาจากนวนิยายของ เบร็ทท์ ฮาลลีเดย์ ชื่อ *บอดีส์ อาร์ แวร์ ยู ไฟล์ เทม* *(Bodies Are Where You Find Them)* และตีความวรรณกรรมประเภทต้มแข็งแบบคลาสสิกในแบบลิ้นปี่ ภาพยนตร์เรื่องนี้อำนวยการสร้างโดย โจเอล ซิลเวอร์ โดยมี ซูซาน ดาวนีย์ และ สตีฟ ริชาร์ดส เป็นผู้อำนวยการสร้างฝ่ายบริหาร

ถ่ายทำในลอสแอนเจลิสระหว่างวันที่ 24 กุมภาพันธ์ ถึง 3 พฤษภาคม ค.ศ. 2004 ภาพยนตร์เรื่องนี้เปิดตัวในเทศกาลภาพยนตร์คานส์ปี ค.ศ. 2005 เมื่อวันที่ 14 พฤษภาคม ค.ศ. 2005, และได้เข้าฉายในสหรัฐอเมริกาเมื่อวันที่ 21 ตุลาคม ค.ศ. 2005 ได้รับคำวิจารณ์เชิงบวกจากนักวิจารณ์และทำรายได้ทั่วโลก 15 ล้านดอลลาร์สหรัฐ

## เพลงประกอบ
เพลงประกอบของ *ถึงคิวฆ่าดาราจำเป็น* พร้อมดนตรีโดยจอห์น ออต์แมน ได้รับการเผยแพร่เมื่อวันที่ 18 ตุลาคม ค.ศ. 2005

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์โดยวอร์เนอร์บราเธอร์ส
เคฟลาร์

**เคฟลาร์** () เป็นเส้นใยสังเคราะห์ในกลุ่มอารามิด เคฟลาร์เป็นชื่อทางการค้าของดูปองท์ ขณะที่ชื่อทางเคมีคือ พอลิพาราฟีนิลลีน เทเรฟทาลาไมด์ (polyparaphenylene terephthalamide) เคฟลาร์ถูกคิดค้นในปี ค.ศ. 1965 โดยสเตฟานี ควอเลก นักเคมีของบริษัทดูปองท์ หลังทดลองกับสารพอลิ-พี-ฟีนิลลีน-เทเรฟทาเลตกับพอลิเบนซาไมด์จนได้สารละลายสีขุ่น ความหนืดต่ำ ก่อนนำไปเข้าเครื่องรีดแล้วพบว่าเส้นใยที่ได้ไม่ขาดง่ายเหมือนไนลอน เคฟลาร์ออกสู่ตลาดในช่วงคริสต์ทศวรรษ 1970 ในฐานะวัสดุทดแทนเหล็กกล้าในยางรถแข่ง จากนั้นมีการพัฒนาเคฟลาร์จนได้ชนิดที่มีความเหนียวสูงสุดคือเคฟลาร์-149 ในช่วงคริสต์ทศวรรษ 1980

เคฟลาร์เป็นหนึ่งในอารามิด หรือพอลิเมอร์ที่มีวงแหวนอะโรมาติกเชื่อมกันด้วยพันธะเอไมด์ สาเหตุที่ทำให้เคฟลาร์มีความแข็งแรงคงทนมาจากพันธะไฮโดรเจนระหว่างโมเลกุล เสริมด้วยอันตรกิริยาแบบดึงดูดระหว่างวงแหวนอะโรมาติก เคฟลาร์สังเคราะห์ได้จากสารละลายที่ได้จากมอนอเมอร์พี-ฟีนิลลีนไดเอไมด์กับเทเรฟทาลอยล์คลอไรด์ผ่านปฏิกิริยาการควบแน่น เดิมดูปองท์ใช้เฮกซะเมทิลฟอสโฟเรไมด์เป็นตัวทำปฏิกิริยา แต่ภายหลังเปลี่ยนไปใช้สารละลายเอ็น-เมทิล-ไพร์โรลิโดนกับแคลเซียมคลอไรด์ด้วยเหตุผลด้านความปลอดภัย เคฟลาร์มีหลายระดับ เช่น เคฟลาร์-149 ที่มีความเหนียวสูงสุด ใช้สำหรับการบินและอวกาศ, เคฟลาร์-129 ที่มีความเหนียวรองลงมา ใช้ในทางทหาร หรือเคฟลาร์-29 ที่ใช้ในทางอุตสาหกรรม เคฟลาร์ในรูปเส้นใยจะมีความแข็งแรงแรงดึงสูงสุดราว 3,620 เมกะปาสกาล (MPa) ค่ามอดุลัสของยังประมาณ 70.5–112.4 จิกะปาสกาล (GPa) และความหนาแน่นสัมพัทธ์ที่ 1.44 เคฟลาร์ทนความร้อนได้ถึงราว 450 °ซ ทนอุณหภูมิต่ำได้ถึง −196 °ซ และมีสภาพนำไฟฟ้าต่ำ อย่างไรก็ตาม เคฟลาร์ทนต่อแรงบีบอัดและแรงดึงตามขวางได้น้อย และมีคุณสมบัติเป็นไฮโกรสโคปิกหรือดูดซึม/ดูดซับน้ำ จึงไม่ทนต่อสภาพแวดล้อมที่เปียกชื้น

เนื่องจากเคฟลาร์มีความแข็งแรงทนทานและน้ำหนักเบา จึงมีการนำมาใช้งานหลากหลาย เช่น ใช้ทำเสื้อเกราะกันกระสุนหรือชุดทนต่อความร้อนและการฉีกขาด ในทางกีฬาใช้ผลิตชุดนักแข่งจักรยานยนต์ ยางจักรยาน และเรือแคนูระดับแข่งขัน นอกจากนี้เคฟลาร์ยังนำมาใช้ทำชิ้นส่วนเครื่องบิน ชิ้นส่วนรถยนต์ ใยแก้วนำแสง อุปกรณ์ทนอุณหภูมิต่ำ หรือผสมกับสารอื่น ๆ เพื่อให้ได้คุณสมบัติที่ต้องการ

## อ้างอิง

## แหล่งข้อมูลอื่น
* 
* 
* 

หมวดหมู่:เส้นใยสังเคราะห์
หมวดหมู่:พอลิเมอร์อินทรีย์
หมวดหมู่:สิ่งประดิษฐ์ของสหรัฐ
กายส์ นายแสบมาก

**กายส์ นายแสบมาก** () เป็นภาพยนตร์แอคชั่น-คอมเมดี้นีโอ-นัวร์สัญชาติอเมริกันที่ออกฉายในปี ค.ศ. 2016 กำกับโดย เชน แบล็ก และเขียนบทโดย เชน แบล็ก และ แอนโทนี บากาโรอซซี่ ภาพยนตร์เรื่องนี้นำแสดงโดย รัสเซล โครว์, ไรอัน กอสลิง, แองกอรี่ ไรซ์, แมตต์ โบเมอร์, มาร์กาเร็ต ควาลีย์, คีธ เดวิด และ คิม เบซิงเงอร์

*กายส์ นายแสบมาก* ฉายเมื่อวันที่ 11 พฤษภาคม ค.ศ. 2016 ในฮอลลีวูดและยังฉายในวันที่ 15 พฤษภาคมในเทศกาลภาพยนตร์เมืองคานส์ปี ค.ศ. 2016 ก่อนที่จะจัดจำหน่ายโดย วอร์เนอร์ บราเธอส์ พิกเชอส์ ในสหรัฐอเมริกาในวันที่ 20 พฤษภาคม ค.ศ. 2016 ได้รับการวิจารณ์ในเชิงบวกจากนักวิจารณ์และทำรายได้ 62.8 ล้านดอลลาร์สหรัฐจากทุนสร้าง 50 ล้านดอลลาร์สหรัฐ

## เพลงประกอบ

## รางวัลและการเสนอชื่อ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2559
หมวดหมู่:ภาพยนตร์โดยวอร์เนอร์บราเธอร์ส
เดอะ เพรดเดเทอร์

***เดอะ เพรดเดเทอร์*** () เป็นภาพยนตร์อเมริกันแนวโลดโผน นิยายวิทยาศาสตร์ ที่ออกฉายในปี ค.ศ. 2018 กำกับโดย เชน แบล็ก และเขียนบทโดย เชน แบล็ก และ เฟร็ด เดคเคอร์ เป็นภาคที่สี่ในแฟรนไชส์ ''พรีเดเตอร์'' แบล็กมีหน้าที่สนับสนุนในภาพยนตร์ต้นฉบับในขณะที่ จอห์น เดวิส กลับมาในฐานะผู้อำนวยการสร้างจากสามภาคแรก นำแสดงโดย บอยด์ โฮลบรู๊ก เทรวานเท โร้ดส์ เจคอบ เทรมเบลย์ คีแกน ไมเคิล คีย์ โอลิเวียร์ มันน์ โทมัส เจน อัลฟี อัลเลน และ สเตอร์ลิง เค. บราวน์ เนื่อเรื่องเกี่ยวกับกลุ่มทหารที่ประสบปัญหาโรคเครียดหลังผ่านเหตุการณ์ร้ายแรงและนักวิทยาศาสตร์ที่ต้องร่วมมือกันเพื่อต่อสู้กับพรีเดเตอร์คู่หนึ่งที่บุกรุกเข้ามาและค้นพบแผนการของพวกเขาสำหรับมนุษยชาติ

การพูดคุยเกี่ยวกับภาคใหม่ของ *พรีเดเตอร์* เริ่มขึ้นในเดือนมิถุนายนปี ค.ศ. 2014 โดย เชน แบล็ก ได้ยืนยันว่าจะนักเขียนและกำกับภาพยนตร์เรื่องนี้ นักแสดงส่วนใหญ่เซ็นสัญญาระหว่างเดือนตุลาคม ค.ศ. 2016 ถึงมกราคม ค.ศ. 2017 การถ่ายทำเกิดขึ้นในรัฐบริติชโคลัมเบียตั้งแต่เดือนกุมภาพันธ์ถึงมิถุนายน ค.ศ. 2017 โดยมีการเขียนบทไคลแม็กซ์ทั้งหมดและถ่ายทำใหม่ในเดือนกรกฎาคม ค.ศ. 2018 หลังจากการรอบฉายทดลองที่ได้ผลตอบรับที่ไม่ดี

*เดอะ เพรดเดเทอร์* ได้ฉายในรอบปฐมทัศน์ที่เทศกาลภาพยนตร์นานาชาติโทรอนโต เมื่อวันที่ 6 กันยายน ค.ศ. 2018 และได้รับเข้าฉายในโรงภาพยนตร์ในสหรัฐอเมริกาเมื่อวันที่ 14 กันยายน ค.ศ. 2018 ส่วนในประเทศไทยฉายเมื่อวันที่ 13 กันยายน พ.ศ. 2561 จัดจำหน่ายโดย ทเวนตี้ท์ เซ็นจูรี่ ฟ็อกซ์ เข้าฉายในระบบ ไอแมกซ์ และ ดอลบี ซีนีม่า รวมถึงรูปแบบมาตรฐาน ภาพยนตร์เรื่องนี้ได้รับการวิจารณ์ที่หลากหลาย แต่ก็ทำรายได้ไป 160 ล้านดอลลาร์สหรัฐจากทั่วโลกกลายเป็นภาพยนตร์ที่ทำรายได้สูงสุดในแฟรนไชส์

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2561
หมวดหมู่:ภาพยนตร์โดยทเวนตีธ์เซนจูรีฟอกซ์
ลุดตี่

**ลุดตี่** เป็นอาหารว่างของไทยอย่างโบราณชนิดหนึ่ง ปัจจุบันยังปรากฏอยู่ในสำรับอาหารงานบุญของชาวไทยมุสลิมแถบคลองบางหลวง ฝั่งธนบุรี กรุงเทพมหานคร และพบในกลุ่มชาวมุสลิมย่านหัวแหลม จังหวัดพระนครศรีอยุธยา มีลักษณะเป็นแป้งสีเหลืองแผ่นกลมคล้ายโรตี รับประทานเคียงด้วยการห่อเข้ากับแกงไก่ หรือแกงเขียวหวานเนื้อ บางแห่งรับประทานเล่นเป็นขนมใส่ไส้สังขยาหรือไส้เค็มที่ทำจากกุ้ง ก็จะเรียกว่า **ขนมกลอก** หรือ **แป้งกลอก**

ลุดตี่เป็นหนึ่งในอาหารไทยที่ปรากฏใน *[[กาพย์เห่เรือชมเครื่องคาวหวาน]]* พระราชนิพนธ์ในพระบาทสมเด็จพระพุทธเลิศหล้านภาลัย ความว่า

ตัวแป้งลุดตี่ทำจากแป้งข้าวเจ้า ที่มาจากข้าวสารแช่น้ำหนึ่งคืน ก่อนนำไปโม่เจือน้ำ แล้วนำแป้งที่ได้ไปผสมกับไข่ไก่ ใส่สีเหลืองที่ได้จากหญ้าฝรั่นหรือผงขมิ้น จากนั้นนำแป้งที่ผสมแล้วไปหยอดลงบนกระทะ กลอกแป้งให้เป็นแผ่นกลม รอจนแป้งสุกจึงนำขึ้นจากกระทะ

ปรกติลุดตี่จะรับประทานคู่กับแกงไก่หรือแกงแดง จะเรียกว่า **ลุดตี่จิ้มคั่ว** หรือ **ลุดตี่หน้าไก่แกง** ประกอบไปด้วยเนื้อไก่ หอมแดง และกระเทียมชิ้นเล็ก ๆ อย่างละเท่า ๆ กัน เข้าเครื่องแกงและเครื่องเทศอย่างแกงมัสมั่น เพียงแต่ไม่ใส่มันฝรั่ง เมื่อจะรับประทาน ก็จะแผ่แป้งลุดตี่ออกแล้วใส่แกง โรยผักชีสดและพริกชี้ฟ้าแดงพอชม ห่อม้วนเป็นคำพอรับประทาน หากรับประทานลุดตี่เป็นของหวาน จะเรียกว่า **แป้งกลอก** หรือ **ขนมกลอก** มีสองไส้ คือไส้หวาน เป็นสังขยาที่ทำจากไข่เป็ดกวนกับน้ำตาลปึก กับไส้เค็ม ที่ทำจากกุ้งสับ ผัดกับรากผักชี กระเทียม และพริกไทยโขลก ใส่มะพร้าวขูด มันกุ้ง โรยด้วยใบมะกรูดหั่นฝอย ก่อนห่อกับแป้ง จะใส่ถั่วงอกลวกรองก้นเอาไว้

นอกจากนี้ ชื่อ *ลุดตี่* ยังนำไปใช้เรียกแป้งนานสำหรับรับประทานคู่กับน้ำตาลทรายแดงกับน้ำมันเนยว่า *ลุดตี่แป้งดำ* ซึ่งวิธีทำแป้งต่างจากลุดตี่ เรียกของว่างชนิดนี้ว่ามะนิด่า

## อ้างอิง

หมวดหมู่:อาหารยัดไส้
หมวดหมู่:อาหารจากเนื้อไก่
หมวดหมู่:อาหารจากไข่
หมวดหมู่:อาหารว่าง
หมวดหมู่:อาหารไทยภาคกลาง
ฉัน, เธอและเกลอแสบนายดูพรี

***ฉัน, เธอและเกลอแสบนายดูพรี*** () เป็นภาพยนตร์คอมเมดี้สัญชาติอเมริกันที่ออกฉายในปี ค.ศ. 2006 กำกับโดย แอนโทนี รุสโซ และ โจ รุสโซ และเขียนบทโดย ไมเคิล เลเซีร์ นำแสดงโดย โอเวน วิลสัน, เคต ฮัดสัน, แม็ตต์ ดิลลอน, เซท โรเกน, อแมนด้า เดทเมอร์, ทอดด์ สแตชวิก และ ไมเคิล ดักลาส

ภาพยนตร์เรื่องนี้เกี่ยวกับคู่บ่าวสาว คาร์ล และ มอลลี่ ปีเตอร์สัน (แม็ตต์ ดิลลอน และ เคต ฮัดสัน) หลังจากที่ทั้งสองแต่งงานกันเพื่อนเจ้าบ่าวและเพื่อนสนิทของคาร์ลคือแรนดอล์ฟ "แรนดี้" ดูปรี (โอเวน วิลสัน) ที่กำลังตกงานและทั้งคู่ยอมให้เขาย้ายเข้าบ้านมา บ็อบทอมป์สัน (ไมเคิล ดักลาส) พ่อผู้ปกป้องดูปรีที่ไม่ค่อยชอบคาร์ลและต่อต้านลูกเขยเขา

## นักแสดง
* โอเวน วิลสัน รับบท แรนโดล์ฟ "แรนดี" ดูปรี
* เคต ฮัดสัน รับบท มอลลี่ ทอมป์สัน ปีเตอร์สัน
* แม็ตต์ ดิลลอน รับบท คาร์ล ปีเตอร์สัน
* ไมเคิล ดักลาส รับบท บ๊อบ ทอมป์สัน
* เซท โรเกน รับบท นีล
* อแมนด้า เดทเมอร์ รับบท แอนนี
* ราล์ฟ ทิง รับบท โทชิ
* ทอดด์ สแตชวิก รับบท โทนี
* บิล ฮาเดอร์ รับบท มาร์ก
* แลนซ์ อาร์มสตรอง รับบท ตัวเขาเอง
* บิลลี การ์เดลล์ รับบท ช่างตัดผม
* แฮร์รี่ ดีน สแตนตัน รับบท เคอร์รี
* แพท ครอว์ฟอร์ด บราวน์ รับบท ป้าเคธี
* ซิดนี่ เอส. ลอูเฟา รับบท พาโก

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์โดยยูนิเวอร์แซลพิกเจอส์
เผด็จศึกยึดนิวยอร์ก

***เผด็จศึกยึดนิวยอร์ก*** () เป็นภาพยนตร์อเมริกันแนวโลดโผน ระทึกขวัญ ที่ออกฉายในปี ค.ศ. 2019 กำกับโดย ไบรอัน เคิร์ก และเขียนบทโดย อดัม เมอร์วิส และ แมตทิว ไมเคิล คาร์นาฮาน สร้างจากเรื่องราวของ อดัม เมอร์วิส ภาพยนตร์เรื่องนี้นำแสดงโดย แชดวิก โบสแมน หนึ่งในบทบาทสุดท้ายของเขาและภาพยนตร์เรื่องสุดท้ายที่ออกฉายในโรงภาพยนตร์ที่รับบทเป็นนักสืกรมตำรวจนครนิวยอร์กที่ปิดทางข้ามแม่น้ำ 21 แห่งของแมนฮัตตันเพื่อค้นหาผู้ต้องสงสัยฆ่าตำรวจสองคน (สเตฟาน เจมส์ และ เทย์เลอร์ คิตช์) เซียนนา มิลเลอร์, คีธ เดวิด และ เจ. เค. ซิมมอนส์ ปรากฏตัวในฐานะนักแสดงหลัก ภาพยนตร์เรื่องนี้อำนวยการสร้างโดยสองพี่น้อง โจ และ แอนโทนี รุสโซ, ไมค์ ลารอคกา, โรเบิร์ต ซิมอนด์ส, จีจี พริทซเกอร์, แชดวิก โบสแมน (ในเครดิตแรกและคนเดียวของเขาในฐานะผู้อำนวยการสร้าง) และ โลกัน โคลส์

การถ่ายภาพหลักเริ่มขึ้นในวันที่ 24 กันยายน ค.ศ. 2018 ในนครนิวยอร์กโดยส่วนใหญ่อยู่ที่บรุกลินและในฟิลาเดลเฟีย, เพนซิลเวเนีย นักแสดงอีกหลายคนเข้าร่วมในภาพยนตร์เรื่องนี้ในเดือนตุลาคม ค.ศ. 2018 รวมถึงเจมส์และเดวิด

*เผด็จศึกยึดนิวยอร์ก* ได้เข้าฉายในโรงภาพยนตร์ในสหรัฐอเมริกาเมื่อวันที่ 22 พฤศจิกายน ค.ศ. 2019 ส่วนในประเทศไทยฉายเมื่อวันที่ 28 พฤศจิกายน พ.ศ. 2562 จัดจำหน่ายโดย เอสทีเอ็กซ์ฟิล์ม ภาพยนตร์เรื่องนี้ได้รับการวิจารณ์จากนักวิจารณ์ที่หลากหลายซึ่งชื่นชมการแสดงของนักแสดง (โดยเฉพาะ แชดวิก โบสแมน, เซียนนา มิลเลอร์ และ เจ. เค. ซิมมอนส์) แต่ได้รับวิพากษ์วิจารณ์เรื่องบทและจังหวะการเล่าเรื่องชึ่งนักวิจารณ์บอกว่าภาพยนตร์เรื่องนี้ไม่ได้ใช้ประโยชน์ในส่วนนี้อย่างเต็มที่ ทำรายได้ 49.9 ล้านดอลลาร์สหรัฐทั่วโลกในบ็อกซ์ออฟฟิศด้วยทุนสร้าง 33 ล้านดอลลาร์สหรัฐ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2562
คนระห่ำภารกิจเดือด

**คนระห่ำภารกิจเดือด** () เป็นภาพยนตร์แอ็คชั่น-ระทึกขวัญสัญชาติอเมริกันที่ออกฉายในปี ค.ศ. 2020 ที่นำแสดงโดย คริส เฮมส์เวิร์ท และเผยแพร่ทาง เน็ตฟลิกซ์ กำกับโดย แซม ฮาร์เกรฟ (ผลงานการกำกับภาพยนตร์เรื่องแรกของเขา) และเขียนบทโดย โจ รุสโซ สร้างจากหนังสือการ์ตูนชื่อ *ซิวแดด* โดย แอนด์ ปาร์คส์, โจ รุสโซ, แอนโทนี รุสโซ, เฟร์นันโด เลออน กอนซาเลซ และ อีริก สคิลล์แมน นักแสดงของภาพยนตร์เรื่องนี้ยังมี รูดรักช์ ไจวาล, แรนดีป ฮูดา, โกลชิฟเตห์ ฟาราฮานี, แพนกาจ ทริปาธี และ เดวิด ฮาร์เบอร์ ในภาพยนตร์ ทหารรับจ้างชาวออสเตรเลียรับภารกิจช่วยเหลือลูกชายของเจ้าพ่อยาเสพติดชาวอินเดียที่ถูกลักพาตัวไปในเมืองธากา ประเทศบังกลาเทศ แต่ภารกิจกลับผิดพลาดเมื่อเขาถูกหักหลัง

เน็ตฟลิกซ์ ได้เผยแพร่ *คนระห่ำภารกิจเดือด* ในวันที่ 24 เมษายน ค.ศ. 2020 ภาพยนตร์เรื่องนี้ได้รับการวิจารณ์จากนักวิจารณ์ที่หลากหลายซึ่งยกย่องการแสดงและทำฉากแอ็คชั่น แต่โดนวิพากษ์วิจารณ์พล็อตเรื่องและความรุนแรงที่มากเกินไป *คนระห่ำภารกิจเดือด* กลายเป็นภาพยนตร์ที่มีผู้ชมมากที่สุดในประวัติศาสตร์ของเน็ตฟลิกซ์และภาคต่ออยู่ระหว่างการพัฒนา

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2563
หมวดหมู่:ผลงานต้นฉบับของเน็ตฟลิกซ์
รันเซเบอร์

***รันเซเบอร์*** () เป็นเกมแอ็กชันเลื่อนด้านข้าง ค.ศ. 1993 ที่พัฒนาโดยโฮริซอฟต์ และเผยแพร่โดยแอตลัสสำหรับซูเปอร์แฟมิคอม เกมดังกล่าววางจำหน่ายในทวีปอเมริกาเหนือเมื่อวันที่ 8 มิถุนายน ค.ศ. 1993 และทวีปยุโรปใน ค.ศ. 1993 *รันเซเบอร์*มีการต่อสู้แบบเลื่อนด้านข้างโดยมีฮีโรหลักสองคนคืออัลเลน และชีนา ซึ่งเป็นรันเซเบอร์ที่ต่อสู้เพื่อช่วยโลก เกมนี้มีรูปแบบการเล่นคล้ายกับ *[[สไตรเดอร์ (เกมอาร์เคด)|สไตรเดอร์]]*, *[[วาลิส (ซีรีส์วิดีโอเกม)|วาลิส]]* และองค์ประกอบบางอย่างของ*[[ไซโคดรีม]]*

ทั้งนี้ *รันเซเบอร์*ไม่ได้รับการวางจำหน่ายในประเทศญี่ปุ่น

## รูปแบบการเล่น
[thumb|left|[บอส (วิดีโอเกม)|บอสตัวนี้ถูกเปลี่ยนลักษณะในเกมท้ายเนื่องจากการละเมิดหลักเกณฑ์ด้านเนื้อหา]]

หลังจากเลือกตัวละครชายที่ชื่ออัลเลน หรือตัวละครหญิงที่ชื่อชีนา ผู้เล่นจะถูกส่งไปยังด่านที่แตกต่างกันห้าด่านรอบโลกที่น่าอัศจรรย์ ชีนามีพลังแห่งน้ำแข็ง ในขณะที่อัลเลนมีพลังสายฟ้าแลบ ส่วนเซเบอร์คนที่สามชื่อเคิร์ตซ์ มีพลังที่สอดคล้องกับไฟ และเป็นศัตรูที่ผู้เล่นต้องต่อสู้หลายครั้ง

ผู้เล่นสามารถใช้การโจมตีแบบเฉือน (การโจมตีมาตรฐาน) ซึ่งอัลเลนเฉือนพุ่งไปข้างหน้า และชีนาเฉือนขึ้นไปข้างบน, ใช้ลูกเตะกลางอากาศ หรือใช้ไฮเปอร์บอมบ์ (รับไอเทมพิเศษ) ผู้เล่นยังสามารถปีนขึ้นและลงกำแพง รวมถึงโหนบนเพดาน พวกเขามีพลังกระโดดคล้ายกับสกรูแอตแทกของ*[[ซูเปอร์เมทรอยด์]]*

ในแต่ละด่านทั้งห้า (ทัจเบส, ตงซิตี, โจดแวลลี, เกรย์แฟก และบรูฟอร์ด) มีบอสรองหลายตัว และบอสสุดท้ายหนึ่งตัวในตอนท้ายของแต่ละด่าน การต่อสู้เหล่านี้มีข้อสังเกตเมื่อมีข้อความแจ้งเตือนปรากฏบนหน้าจอ ในระหว่างบอสแต่ละด่าน ผู้เล่นจะต้องต่อสู้กับฝูงศัตรู และรวบรวมไอเทมเพิ่มพลังชีวิต รวมถึงเครื่องมือเพิ่มประสิทธิภาพอาวุธ

เดิมที บอสที่อยู่ในระดับปลายสุดของตงซิตีควรจะเป็นผู้หญิงนอนตะแคง แต่ทางนินเท็นโดรู้สึกว่าสิ่งนี้ละเมิดหลักเกณฑ์ด้านเนื้อหาเนื่องจากไม่ต้องการพรรณนาหรืออ้างอิงความรุนแรงต่อผู้หญิงบนฮาร์ดแวร์ ผู้หญิงดังกล่าวจึงถูกเปลี่ยนเป็นผู้หญิงที่ตายแล้วและได้รับการอนุมัติ

## โครงเรื่อง
หลายปีในอนาคตหลังจากที่โลกมีมลพิษมากเกินไปและทรัพยากรเหลือน้อย นักวิทยาศาสตร์ได้คิดค้นวิธีแก้ปัญหาอย่างรวดเร็ว นั่นคือสารเคมีชนิดใหม่ที่จะย้อนกลับผลของมลพิษ ในขณะที่ชาวอาณานิคมตั้งรกรากในอวกาศเพื่อหลีกเลี่ยงมลพิษ สารเคมีที่ค้นพบใหม่ได้ถูกปล่อยออกมาอย่างรวดเร็วในขีปนาวุธสู่ชั้นบรรยากาศซึ่งจะระเบิดและปล่อยสารเคมีออกมา อย่างไรก็ตาม สารเคมีเริ่มกลายพันธุ์มนุษย์ทุกคนที่ติดเชื้อนี้อย่างน่าสยดสยอง นักวิทยาศาสตร์รู้ถึงผลกระทบของสารเคมี และใช้คนที่กลายพันธุ์เป็นทหารเพื่อปกครองโลก

ความหวังเดียวของมนุษยชาติคืออาวุธใหม่ที่เรียกว่าโปรเจกต์เซเบอร์ ซึ่งเป็นไซบอร์กสามตัวที่ได้รับการปรับปรุงพันธุกรรมให้อยู่ในระดับเหนือธรรมชาติ เคิร์ตซ์ ซึ่งเป็นเซเบอร์ตัวแรก ทำงานผิดพลาดและหลบหนีมายังโลกก่อนที่โครงการจะเสร็จสมบูรณ์ เซเบอร์ที่เหลือคืออัลเลนและชีนา ได้ถูกส่งไปเพื่อกำจัดนักวิทยาศาสตร์และภัยคุกคามของเขาที่กลายพันธุ์ และเพื่อต่อต้านเคิร์ตซ์หากเป็นไปได้

## อ้างอิง

### บรรณานุกรม
* 

## แหล่งข้อมูลอื่น
* ''Run Saber'' at MobyGames
* ''Run Saber'' at Giant Bomb
* ''Run Saber'' at NeoSeeker

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:เกมจากค่ายแอตลัส
หมวดหมู่:วิดีโอเกมแอ็กชัน
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่ถูกเซ็นเซอร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
สกูบี้-ดู (ภาพยนตร์)

***สกูบี้-ดู*** () หรืออีกชื่อที่เรียกว่า ***สกูบี้-ดู: เดอะมูฟวี่*** () เป็นภาพยนตร์คอมเมดี้แนวสยองขวัญผจญภัยเหนือธรรมชาติแบบไลฟ์แอ็กชัน/คอมพิวเตอร์-แอนิเมชั่นสัญชาติอเมริกันที่ออกฉายในปี ค.ศ. 2002 สร้างจากแฟรนไชส์โทรทัศน์แอนิเมชั่นของค่าย ฮันนา-บาร์เบรา ที่มีชื่อเดียวกัน ภาพยนตร์เรื่องนี้เป็นภาคแรกในซีรีส์ภาพยนตร์ไลฟ์แอ็กชัน *สกูบี้-ดู* กำกับโดย ราจา กอสเนลล์ จากบทภาพยนตร์โดย เจมส์ กันน์ และนำแสดงโดย เฟรดดี พรินซ์ จูเนียร์, ซาราห์ มิเชลล์ เกลลาร์, แมตทิว ลิลลาร์ด, ลินดา คาร์เดลลินี, อิซล่า ฟิชเชอร์ และ โรวัน แอตคินสัน พล็อตเรื่องนี้เกี่ยวกับ บริษัทป่วนผีไม่จำกัด กลุ่มคนหนุ่มสาวสี่คนและสุนัขที่ไขปริศนาความลึกลับซึ่งกลับมารวมตัวกันอีกครั้งหลังจากการยุบวงไป 2 ปีเพื่อสืบหาความลึกลับในรีสอร์ทริมชายหาดแนวสยองขวัญที่กำลังเป็นที่นิยม

การถ่ายทำเกิดขึ้นในและรอบๆ รัฐควีนส์แลนด์, ออสเตรเลีย โดยใช้งบประมาณ 84 ล้านดอลลาร์สหรัฐ ภาพยนตร์เรื่องนี้เปิดตัวเมื่อวันที่ 14 มิถุนายน ค.ศ. 2002 และแม้จะได้รับคำวิจารณ์ในเชิงลบแต่ก็ทำรายได้ทั่วโลกไป 275 ล้านดอลลาร์สหรัฐ แล้วยังได้ศิลปินเร้กเก้ แชกกี้ และวงร็อค เอ็มเอ็กซ์พีเอ็กซ์ มาแสดงบทเพลง *[[สกูบี้-ดู, แวร์ อาร์ ยู!]]* สกูบี้-ดู สพูคี โคสเตอร์ สร้างขึ้นจากภาพยนตร์เรื่องนี้สร้างขึ้นใน วอร์เนอร์ บราเธอส์ มูฟวี่ เวิลด์ ในโกลด์โคสต์ออสเตรเลียในปี ค.ศ. 2003 นี่เป็นครั้งสุดท้ายที่ วิลเลี่ยม ฮันน่า รับหน้าที่เป็นผู้อำนวยการสร้างฝ่ายบริหารก่อนที่เขาจะเสียชีวิตในวันที่ 22 มีนาคม ค.ศ. 2001 ภาคต่อ *[[สกูบี้-ดู 2: สัตว์ประหลาดหลุดอลเวง]]* ออกฉายในเดือนมีนาคม ค.ศ. 2004

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากบนเกาะสมมติ
รุ่งอรุณแห่งความตาย

***รุ่งอรุณแห่งความตาย*** () เป็นภาพยนตร์แอ็คชั่น-สยองขวัญสัญชาติอเมริกันที่ออกฉายในปี ค.ศ. 2004 กำกับโดย แซ็ก สไนเดอร์ และเขียนบทโดย เจมส์ กันน์ ภาพยนตร์เรื่องนี้เป็นการรีเมคจากภาพยนตร์ปี ค.ศ. 1978 ของ จอร์จ โรเมโร เรื่อง ต้นฉบับรุ่งอรุณแห่งความตาย และนำแสดงโดย ซาราห์ พอลลีย์, วิง ราเมส, เจค เวเบอร์ และ เม็คไค ไฟเฟอร์ เนื่อเรื่องเกี่ยวกับผู้รอดชีวิตจากมนุษย์จำนวนหนึ่งที่หลบภัยในห้างสรรพสินค้าชานเมืองมิลวอกีในรัฐวิสคอนซินรายล้อมไปด้วยฝูงซอมบี้ ไท เบอร์เรลล์, ไมเคิล เคลลี่, เควิน ซีเกอร์ส และ ลินดี้ บูธ รับบทเป็นตัวประกอบ เค็น ฟรี, สก็อตต์ รนิเกอร์ และ ทอม ซาวินี่ นักแสดงดั้งเดิมที่มาปรากฏตัวในฐานะคามิโอ *รุ่งอรุณแห่งความตาย* เป็นการกำกับภาพยนตร์เรื่องแรกของ แซ็ก สไนเดอร์ ภาพยนตร์เรื่องนี้จัดจำหน่ายโดย ยูนิเวอร์แซล พิกเจอส์ เข้าฉายเมื่อวันที่ 19 มีนาคม ค.ศ. 2004 และทำรายได้ทั่วโลก 102.3 ล้านดอลลาร์สหรัฐเมื่อเทียบกับทุนสร้าง 26 ล้านดอลลาร์สหรัฐ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2547
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์เปิดตัวผู้กำกับในปี พ.ศ. 2547
วัดเพลง (กลางสวน)

**วัดเพลง (กลางสวน)** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร วัดเพลงมีงานประจำปีในช่วงเดือนมีนาคม เป็นงาน 3 วัน 3 คืน นอกจากนั้นมีงานทำบุญเฉพาะในวันพระใหญ่และเทศกาลสำคัญ *หลวงพ่อตาแดง* ภายในพระวิหารเป็นพระพุทธรูปศักดิ์สิทธิ์ที่ชาวบ้านนับถือกันมาก ชาวบ้านมักมาบนบานศาลกล่าวด้วยประทัดหรือไข่ต้ม

## ประวัติ
วัดเพลง (กลางสวน) สร้างและได้รับพระราชทานวิสุงคามสีมาเมื่อ พ.ศ. 2370 และเมื่อพิจารณาจากอุโบสถหลังเดิมก็เป็นแบบพระราชนิยมสมัยพระบาทสมเด็จพระนั่งเกล้าเจ้าอยู่หัว คือเป็นอุโบสถแบบเก๋งจีน ต่อมาเมื่อ พ.ศ. 2460 ก็ได้ขาดผู้ทำนุบำรุง ทำให้เสนาสนะต่าง ๆ ทรุดโทรมลงจนไม่มีภิกษุจำพรรษาและได้กลายเป็นวัดร้างที่สุด ขณะที่ประยูร อุลุชาฎะ ระบุว่า วัดได้รับการบูรณปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว แต่ก็ได้กลับไปรกร้างอีก อีกแหล่งข้อมูลระบุว่า ชาวบ้านละแวกนี้เชื่อว่าสมเด็จพระเจ้าตากสินมหาราชทรงยกทัพผ่านมาบริเวณนี้แล้วสร้างวัดไว้ รวมทั้งสร้าง *หลวงพ่อสิน* เป็นพระประธานในอุโบสถ และเล่ากันว่าเดิมรอบวัดมีคลองทั้ง 4 ด้าน สมัยสมเด็จพระเจ้าตากสินมหาราชก็เสด็จพระราชดำเนินมาทางเรือ นอกจากนั้นยังมีบางสำนวนกล่าวว่า สมเด็จพระเจ้าตากสินมหาราชทรงเคยยกทัพผ่านมาและประทับในวิหารหลวงพ่อแดง

ต่อมาเมื่อมีชาวบ้านมาอยู่กันอย่างหนาแน่นในย่านนี้ จึงได้นิมนต์พระสมุห์ทองใบ ติกฺขวีโร มาฟื้นฟูวัดร้างขึ้นใหม่ ในที่สุดกระทรวงศึกษาธิการได้ประกาศยกวัดเพลงร้างเป็นวัดที่มีพระสงฆ์เมื่อวันที่ 14 มิถุนายน พ.ศ. 2522

## อาคารเสนาสนะ
อุโบสถเดิมเป็นทรงเก๋งจีน แต่บูรณะใหม่เป็นทรงไทย หลังคา 2 ชั้นลด หน้าบันเป็นลายหน้าขบหรือเกียรติมุขล้อมรอบด้วยเครือเถา หน้าต่างเป็นไม้สัก ภายในประดิษฐานพระประธาน นามว่า *หลวงพ่อสิน* เป็นพระพุทธรูปปางสมาธิทองเหลือง หน้าตัก 2 ศอก วิหารตั้งอยู่ด้านข้างหรือด้านทิศเหนือของอุโบสถ ภายในประดิษฐาน *หลวงพ่อตาแดง*  เป็นพระพุทธรูปปางสมาธิ ชาวบ้านมักมักมาแก้บนด้วยการจุดประทัดหรือถวายไข่ต้ม

## รายนามเจ้าอาวาส
* พระสมุห์ทองใบ ติกฺขวีโร
* พระครูอาทรกิจจาภิรักษ์
* พระครูสังฆรักษ์สระ
* พระครูภาวนาธีรวรคุณ (ไพรัช วรโท)

## อ้างอิง

เพลง
เอสทีวี (ช่องโทรทัศน์)

**เอสทีวี** () หรือเรียกย่อมาจาก **สก๊อตทิชเทเลวิชัน** () เป็นช่องโทรทัศน์ของสหราชอาณาจักรและสก๊อตแลนด์ ที่ให้ดำเนินการอนุญาตของ ITV (ช่องเลข 3) ในภาคเหนือและภาคกลางของสก๊อตแลนด์ ชื่อเดิมเป็นแกรมเปียนเทเลวิชัน (Grampian Television) (ปัจจุบันเป็น STV North Ltd) และสก๊อตทิชเทเลวิชัน (Scottish Television) (ปัจจุบันเป็น STV Central Ltd) อัตลักษณ์ดังกล่าวได้รับการรับรองเมื่อวันอังคารที่ 30 พฤษภาคม ค.ศ. 2006 โดยแทนที่อัตลักษณ์ของสองแฟรนไชส์ STV ฉลองครบรอบ 60 ปี ในปี ค.ศ. 2017 โดยมีรายการพิเศษออกอากาศทาง STV และ STV2 ที่ยุติลงแล้ว

ในปี ค.ศ. 2013 STV ได้รับใบอนุญาตการออกอากาศช่องทีวีท้องถิ่นในกลาสโกว์และเอดินเบอจ์ เอสทีวี กลาสโกว์ เริ่มออกอากาศเมื่อวันที่ 2 มิถุนายน ค.ศ. 2014 โดยมี เอสทีวี เอดิเบอจ์ เริ่มออกอากาศสตามในวันที่ 12 มกราคม ค.ศ. 2015 ตั้งแต่วันที่ 24 เมษายน ค.ศ. 2017 ช่องต่างๆของเมืองได้การเปลี่ยนชื่อเป็น " STV2 " และดำเนินการร่วมกับแฟรนไชส์ใหม่ที่มีศูนย์กลางอยู่ที่ Aberdeen, Dundee และ Ayr STV2 ยุติออกอากาศในเดือนมิถุนายน ค.ศ. 2018

## อ้างอิง

## แหล่งข้อมูลอื่น

* STV Group plc

หมวดหมู่:ประเทศสกอตแลนด์ในปี พ.ศ. 2549
หมวดหมู่:สื่อมวลชนในกลาสโกว์
หมวดหมู่:แฟรนไซส์ไอทีวี
หมวดหมู่:เอสทีวีกรุ๊ป
หมวดหมู่:สถานีโทรทัศน์ที่เริ่มออกอากาศในปี พ.ศ. 2549
หมวดหมู่:สถานีโทรทัศน์ในประเทศสกอตแลนด์
วัดเกาะ (กรุงเทพมหานคร)

**วัดเกาะ** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางเชือกหนัง เขตตลิ่งชัน กรุงเทพมหานคร วัดมีโรงเรียนอยู่ในวัดคือ โรงเรียนวัดเกาะ

## ประวัติ
วัดเกาะสร้างเมื่อ พ.ศ. 2470 ได้รับพระราชทานวิสุงคามสีมาเมื่อวันที่ 19 กันยายน พ.ศ. 2473 ไม่ทราบนามผู้สร้าง แต่คาดว่าวัดเกาะน่าจะมีอายุเก่าแก่กว่านั้น ที่มาของชื่อวัดเกาะมาจากการที่ที่ตั้งวัดที่เป็นจุดบรรจบของคลอง 2 สาย คือ คลองบางน้อยกับคลองบางเชือกหนัง โดยจุดบรรจบของคลองทั้งสองอยู่ทางทิศตะวันออกของวัด จึงทำให้ดูเหมือนว่าวัดนี้ตั้งอยู่บนเกาะ

## อาคารเสนาสนะ
อุโบสถสร้างเมื่อ พ.ศ. 2473 หลังคาประดับช่อฟ้าและใบระกา บูรณะขึ้นใหม่เมื่อ พ.ศ. 2522 โดยรื้อเครื่องบนและส่วนที่เป็นไม้ของอุโบสถเดิมซึ่งถูกปลวกกิน แล้วปรับปรุงใหม่โดยใช้ตัวอาคารเดิม ภายในประดิษฐานพระประธานเป็นพระพุทธรูปปางสมาธิ นามว่า *หลวงพ่อเพชร* และมีหลวงพ่อพุทธโสธร และพระพุทธบาทจำลอง เสมารอบอุโบสถทาด้วยสีขาว ประดิษฐานอยู่ภายในซุ้มลักษณะคล้ายมณฑปที่ส่วนยอดเป็นปรางค์

วิหารตั้งอยู่ทางทิศตะวันตกของอุโบสถ บูรณะเมื่อ พ.ศ. 2547 หน้าบันมีตัวอักษร "ชุ่ม" ซึ่งน่าจะเป็นนามผู้สร้าง ภายในวิหารประดิษฐาน *หลวงพ่อดำ* ซึ่งชาวบ้านมักมานิยมมาบนบานศาลกล่าว โดยเฉพาะเรื่องเกณฑ์ทหารและมักแก้บนด้วยไข่ 100 ฟอง มีเจดีย์ตั้งอยู่หน้าวิหารหลายองค์

ศาลาการเปรียญเป็นอาคารไม้ชั้นเดียว สร้างเมื่อ พ.ศ. 2495 ภายในมีธรรมาสน์ทรงฝรั่ง เสาเกลียว น่าจะมีอายุอยู่ในสมัยพระบาทสมเด็จพระจุลจอมเกล้าเจ้าอยู่หัว กุฏิสงฆ์ เป็นเรือนไทยภาคกลาง ยกพื้นสูง ขนาดกว้าง 4 ห้อง หอระฆังเป็นของเก่า ทรงสูง สร้างด้วยไม้ ศาลาท่าน้ำ 1 หลัง กุฏิหลวงปู่ทอง ภายในมีหีบแก้วบรรจุสรีรสังขารที่ไม่เน่าเปื่อยของหลวงปู่ทอง

(2023) วัดเกาะ เขตตลิ่งชัน กรุงเทพมหานคร (8).jpg|พระประธานในอุโบสถ
(2023) วัดเกาะ เขตตลิ่งชัน กรุงเทพมหานคร (19).jpg|วิหาร
(2023) วัดเกาะ เขตตลิ่งชัน กรุงเทพมหานคร (23).jpg|หลวงพ่อดำ พระประธานในวิหาร สันนิษฐานว่าสร้างในสมัยกรุงศรีอยุธยาตอนปลาย


## วัตถุมงคล
วัดมีวัตถุมงคลที่สร้างโดยพระเกจิอาจารย์รูปสำคัญ คือ หลวงปู่ทอง วัตถุมงคลหลายรูปแบบ เช่น พระปิดตา พระขุนแผน ล็อกเกต เป็นต้น

## รายนามเจ้าอาวาส
* พระครูธรรมานุโยค (ศรี)
* พระครูสรภาณวิจิตร (ผล ฐานิสฺสโร)
* พระออนตาชาคโร (รักษาการ)
* พระอธิการสุเนตร ชาคโร
* พระครูสมโภช ปภัสโร
* พระปลัดสวง ถาวรธมฺโม

## อ้างอิง

หมวดหมู่:โบราณสถานในเขตตลิ่งชัน
เกาะ
สกูบี้-ดู 2: สัตว์ประหลาดหลุดอลเวง

***สกูบี้-ดู 2: สัตว์ประหลาดหลุดอลเวง*** () หรืออีกชื่อที่เรียกว่า ***สกูบี้-ดู 2*** () เป็นภาพยนตร์คอมเมดี้แนวสยองขวัญแบบไลฟ์แอ็กชัน/คอมพิวเตอร์-แอนิเมชั่นสัญชาติอเมริกันที่ออกฉายในปี ค.ศ. 2004 ที่สร้างจากแฟรนไชส์โทรทัศน์แอนิเมชั่นเรื่อง *[[สกูบี้-ดู]]* เป็นภาคที่สองในซีรีส์ภาพยนตร์ไลฟ์แอ็คชั่น *สกูบี้-ดู* และภาคต่อของ *[[สกูบี้-ดู (ภาพยนตร์)|สกูบี้-ดู]]* ปี ค.ศ. 2002 กำกับโดย ราจา กอสเนลล์ เขียนบทโดย เจมส์ กันน์ และจัดจำหน่ายโดย วอร์เนอร์ บราเธอส์ พิกเชอส์ ภาพยนตร์เรื่องนี้นำแสดงโดย เฟรดดี พรินซ์ จูเนียร์, ซาราห์ มิเชลล์ เกลลาร์, ลินดา คาร์เดลลินี, แมตทิว ลิลลาร์ด, เซท กรีน, ทิม เบลค เนลสัน, ปีเตอร์ บอยล์ และ อลิเซีย ซิลเวอร์สโตน โดย เนล แฟนนิ่ง จะรับบทเป็นเสียงของ สกูบี้-ดู

ภาพยนตร์เรื่องนี้เข้าฉายเมื่อวันที่ 26 มีนาคม ค.ศ. 2004 โดยทั่วไปได้รับคำวิจารณ์เชิงลบจากนักวิจารณ์และทำรายได้ 181.2 ล้านดอลลาร์สหรัฐซึ่งน้อยกว่าภาคก่อนมาก ผลต้อนรับที่ไม่ดีส่งผลให้ภาพยนตร์เรื่องที่สามซึ่งเขียนบทและกำกับโดย 	เจมส์ กันน์ ก็ถูกยกเลิกไป

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์โดยวอร์เนอร์บราเธอร์ส
สลิทเธอร์ เลื้อย..ดุ

***สลิทเธอร์ เลื้อย..ดุ*** () เป็นภาพยนตร์สยองขวัญแนวตลกร้าย-วิทยาศาสตร์สัญชาติอเมริกันที่ออกฉายในปี ค.ศ. 2006 เขียนบทและกำกับโดย เจมส์ กันน์ เป็นการกำกับภาพยนตร์เรื่องแรกของเขา อำนวยการสร้างโดย พอล บรูคส์ และ อีริก นิวแมน ภาพยนตร์เรื่องนี้นำแสดงโดย นาธาน ฟิลเลียน, เอลิซาเบท แบงส์, ทาเนีย ซอลเนียร์, เกร็กก์ เฮนรี และ ไมเคิล รูกเกอร์ ภาพยนตร์เรื่องนี้ฉากถูกตั้งอยู่ในเมืองเล็กๆ ในรัฐเซาท์แคโรไลนาที่ถูกรุกรานโดยปรสิตต่างดาวที่มุ่งจะทำร้ายมนุษย์

*สลิทเธอร์ เลื้อย..ดุ* เป็นภาพยนตร์ที่ไม่สามารถทำรายได้ในบ็อกซ์ออฟฟิศ แต่ได้รับคำวิจารณ์ในเชิงบวกจากนักวิจารณ์และกลายเป็นภาพยนตร์เกินวิสัย

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์โดยยูนิเวอร์แซลพิกเจอส์
ฮีโร่พันธุ์รั่วมหากาฬ

**ฮีโร่พันธุ์รั่วมหากาฬ** () เป็นภาพยนตร์ตลกร้าย-ซูเปอร์ฮีโร่สัญชาติอเมริกันที่ออกฉายในปี ค.ศ. 2010 เขียนบทและกำกับโดย เจมส์ กันน์ และนำแสดงโดย เรนน์ วิลสัน, เอลเลน เพจ, ลิฟ ไทเลอร์, เควิน เบคอน และ นาธาน ฟิลเลียน บอกเล่าเรื่องราวของ แฟรงก์ ดาร์โบ นักปรุงอาหารตามสั่งที่กลายเป็นซูเปอร์ฮีโร่โดยไม่ต้องมีความสามารถเหนือมนุษย์ใดๆ เขาเรียกตัวเองว่า "คริมสัน โบลท์" เขาออกเดินทางเพื่อช่วยเหลือซาร่าห์ ภรรยาของเขาจากเงื้อมมือของพ่อค้ายา

ภาพยนตร์เรื่องนี้ฉายรอบปฐมทัศน์ในเทศกาลภาพยนตร์นานาชาติโทรอนโตปี ค.ศ. 2010 และเข้าฉายในโรงภาพยนตร์ในสหรัฐอเมริกาเมื่อวันที่ 1 เมษายน ค.ศ. 2011 และวิดีโอออนดีมานด์ในวันที่ 13 เมษายน ค.ศ. 2011 ภาพยนตร์เรื่องนี้ได้รับการเผยแพร่โดยไม่ได้รับการจัดเรตภาพยนตร์ ในโรงภาพยนตร์ของสหรัฐอเมริกาและต่อมาได้รับการจัดเป็นเรตอาร์สำหรับการเปิดตัวดีวีดี/บลูเรย์ เมื่อเปิดตัว *ฮีโร่พันธุ์รั่วมหากาฬ* ได้รับคำวิจารณ์ที่หลากหลายจากนักวิจารณ์และทำรายได้ไปกว่า 593,933 ดอลลาร์สหรัฐเมื่อเทียบกับงบประมาณ 2.5 ล้านดอลลาร์สหรัฐทำให้ภาพยนตร์เรื่องนี้กลายเป็นภาพยนตร์ที่ทำรายได้น้อยที่สุดของ เจมส์ กันน์

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2553
วัดราษฎร์รังสรรค์ (จังหวัดสมุทรสาคร)

**วัดราษฎร์รังสรรค์** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านหลังวัด ตำบลคอกกระบือ อำเภอเมืองสมุทรสาคร จังหวัดสมุทรสาคร วัดมีที่ดินตั้งวัด 65 ไร่ 3 งาน บางส่วนให้ทางราชการสร้างอาคารเรียนโรงเรียนวัดราษฎร์รังสรรค์ 

วัดราษฎร์รังสรรค์หรือวัดคอกกระบือตั้งเมื่อ พ.ศ. 2309 ได้รับพระราชทานวิสุงคามสีมาเมื่อ พ.ศ. 2463 เขตวิสุงคามสีมา กว้าง 7 เมตร ยาว 72 เมตร ที่มาของชื่อวัดคอกกระบือหรือวัดคอกควายนี้เนื่องจากพื้นที่บริเวณเดิมเป็นเนินสูง สมัยก่อนเมื่อเกิดน้ำท่วมชาวบ้านจะนำควายมาผูกไว้ที่บริเวณนี้ จึงเป็นที่มาของชื่อวัดคอกกระบือ ได้ย้ายมาจากฝั่งตรงข้ามที่ตั้งวัดปัจจุบัน มีพระภิกษุมาก่อสร้างที่พักสงฆ์กันเป็นระยะ ๆ ต่อมาพระอธิการสังฆกิจ (ดวง จนฺสโร ด้วงสงค์) ได้ก่อสร้างอาคารเสนาสนะไว้มากมาย ปัจจุบันไม่ปรากฏร่องรอยโบราณสถาน สิ่งก่อสร้างภายในวัดล้วนสร้างในสมัยหลัง

## รายนามเจ้าอาวาส
* พระอธิการชด
* พระอธิการแจ้
* พระครูสาครสังฆกิจ
* พระครูวิบูลธรรมวัตร
* พระครูสาครศุภกิจ

## อ้างอิง

ราษฎร์รังสรรค์
วัดจำปา (กรุงเทพมหานคร)

**วัดจำปา** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร บริเวณใกล้วัดมีตลาดน้ำวัดจำปาและมีชุมชนวัดจำปาหรือชุมชนเกาะศาลเจ้า ชุมชนเก่าแก่ซึ่งเคยขุดพบกระเบื้องเคลือบสีเขียวที่กรมศิลปากรนำไปวิเคราะห์แล้วพบว่าตรงกับเนื้อหาในกำสรวลสมุทร

## ประวัติ
วัดจำปาตั้งวัดเมื่อปี พ.ศ. 2365 ได้รับพระราชทานวิสุงคามสีมาเมื่อปี พ.ศ. 2370 ในสมัยพระบาทสมเด็จพระนั่งเกล้าเจ้าอยู่หัว ไม่ทราบนามและประวัติผู้สร้าง แต่วัดน่าจะสร้างมาตั้งแต่สมัยอยุธยา โดยมีอุโบสถหลังเก่าเป็นทรงวิลันดาที่นิยมสร้างกันสมัยกรุงศรีอยุธยาตอนปลาย และมีการบูรณปฏิสังขรณ์ใหม่ในสมัยพระบาทสมเด็จพระนั่งเกล้าเจ้าอยู่หัว ดังเห็นได้จากหน้าบันอุโบสถที่ประดับด้วยเครื่องกระเบื้องเคลือบ พระบาทสมเด็จพระนั่งเกล้าเจ้าอยู่หัวพระราชทานสวนในคลองบางระมาดซึ่งเคยเป็นที่ของหลวงให้กับวัดจำปาในปี พ.ศ. 2391 โดยสมเด็จพระสังฆราช วัดราชบูรณะได้เดินทางมาร่วมงานฉลองวัดจำปาด้วยตนเอง ท่านยังเป็นธุระในการขอพระราชทานที่ดินเพิ่มเติมอีก 5 ไร่ ซึ่งเดิมมีอยู่ประมาณ 7 ไร่

## อาคารเสนาสนะ
thumb|หลวงพ่อโชคดี
อุโบสถ วิหาร และระเบียงคดได้รับการประดับตกแต่งด้วยถ้วยชามและตุ๊กตากระเบื้องเคลือบตามพระราชนิยมในพระบาทสมเด็จพระนั่งเกล้าเจ้าอยู่หัว หน้าบันอุโบสถมีกระเบื้องอย่างฝรั่ง เป็นชามล้างหน้าลายดอกไม้ขนาดใหญ่และประดับตกแต่งด้วยปูนปั้นระบายสีถ้วยชามกระเบื้องเคลือบ มุขด้านตะวันออกของอุโบสถเป็นภาพปูนปั้นระบายสีตอนออกมหาภิเนษกรมณ์ มุขด้านตะวันตกเป็นภาพปูนปั้นระบายสีตอนนางวิสาขาถวายผ้าอาบน้ำ ภายในอุโบสถมีฐานชุกชีมีราชวัตรโลหะหล่อตั้งล้อมฐานพระประธานทำจากโลหะหล่อจากประเทศอังกฤษ ลายพรรณพฤกษาอย่างฝรั่ง ประดับตราแผ่นดินสมัยพระบาทสมเด็จพระจุลจอมเกล้าเจ้าอยู่หัว ทำให้สันนิษฐานว่าได้รับการบูรณะอีกครั้งในสมัยดังกล่าว อุโบสถประดิษฐานพระประธานนามว่า *หลวงพ่อโชคดี* และมีภาพจิตรกรรมฝาผนังภายใน 

ระเบียงคดมีหน้าบันจั่วประดับลายปูนปั้นระบายสีเป็นเรื่องพุทธประวัติ วิหารคดเป็นสถาปัตยกรรมในสมัยพระบาทสมเด็จพระนั่งเกล้าเจ้าอยู่หัว ได้รับอิทธิพลสถาปัตยกรรมกอทิก เจดีย์ย่อมุมก่ออิฐ 2 องค์ เจดีย์ย่อมุมไม้สิบสองขนาดเล็กตั้งอยู่กลางน้ำ ภายในบรรจุอัฐิหลวงปู่โต๊ะ เจดีย์พระอธิการเผือกเป็นเจดีย์ทรงกลม ศาลาการเปรียญก่อสร้างด้วยไม้ นอกจากนั้นในวัดยังมีบ่อน้ำมนต์ที่มีเจดีย์อยู่ในบ่อบรรจุอัฐิของหลวงปู่มหาโต๊ะ พระพุทธลอยน้ำ และห้องสมุดประชาชนเฉลิมราชกุมารีแห่งแรกของกรุงเทพมหานคร

## ประเพณี
วัดจำปายังมีการจัดประเพณีตักบาตรเทโวโรหณะหรือแห่ดาวดึงส์เป็นประจำทุกปี โดยสืบทอดประเพณีนี้มานานกว่า 100 ปี

## อ้างอิง

จำปา
หมวดหมู่:โบราณสถานในเขตตลิ่งชัน
มูฟวี่ 43 มหกามป่วน XXX

***มูฟวี่ 43 มหกามป่วน XXX*** () เป็นภาพยนตร์คอมเมดี้สัญชาติอเมริกันที่ออกฉายในปี ค.ศ. 2013 กำกับและอำนวยการสร้างโดย ปีเตอร์ ฟาร์เรลลี และเขียนบทโดย ร็อคกี้ รุสโซ และ เจเรมี โซเซนโก เป็นต้น ภาพยนตร์เรื่องนี้มีโครงเรื่องที่แตกต่างกันถึงสิบสี่เรื่องโดยผู้กำกับแต่ละคนรวมถึง เอลิซาเบท แบงส์, สตีเวน บริลล์, สตีฟ คารร์, รัสตี้ คันดิฟฟ์, เจมส์ ดัฟฟี, กริฟฟิน ดันน์, แพทริก ฟอร์สเบิร์ก, เจมส์ กันน์, บ๊อบ โอเดนเคิร์ค, เบร็ต แรตเนอร์, วิล เกรแฮม และ โจนาธาน ฟาน ทูลเลเคน นำแสดงโดย เอลิซาเบท แบงส์, คริสเตน เบล, แฮลลี เบร์รี, เจอราร์ด บัตเลอร์, เซธ แม็กฟาร์เลน, เลสลีย์ บิ๊บบ์, เคต บอสเวิร์ท, จอช เดอเมล, แอนนา ฟาริส, ริชาร์ด เกียร์, เทอร์เรนซ์ ฮาวเวิร์ด, ฮิว แจ็กแมน, จอห์นนี นอกซ์วิลล์, จัสติน ลอง, คริสโตเฟอร์ มินท์ซ-พลาสส์, โคลอี เกรซ มอเรตซ์, คริส แพร็ตต์, เลียฟ ชไรเบอร์, ฌอนน์ วิลเลียม สก็อตต์, เอมมา สโตน, เจสัน ซูเดคิส, อูมา เธอร์แมน, เนโอมี วอตส์ และ เคต วินสเล็ต นอกจากนี้ยังมี จูเลียน มัวร์, โทนี ชาลู และ แอนทอน เยลชิน มาร่วมแสดงในฉากที่ถูกตัดออกในรูปแบบดีวีดีและบลูเรย์

ภาพยนตร์เรื่องนี้ใช้เวลาเกือบทศวรรษในการสร้างเนื่องจากสตูดิโอส่วนใหญ่ปฏิเสธบทภาพยนตร์ซึ่งท้ายที่สุด รีเลทีฟวิตี มีเดีย ก็ให้ทุนสร้าง 6 ล้านดอลลาร์สหรัฐ ภาพยนตร์เรื่องนี้ถ่ายทำในช่วงหลายปีที่ผ่านมาเนื่องจากการคัดเลือกนักแสดงเป็นสิ่งที่ท้าทายสำหรับผู้อำนวยการสร้าง นักแสดงบางคนรวมถึง จอร์จ คลูนีย์ ปฏิเสธที่จะเข้าร่วมในขณะที่คนอื่นๆ เช่น ริชาร์ด เกียร์ พยายามที่จะออกจากการแสดงภาพยนตร์เรื่องนี้

ภาพยนตร์เรื่องนี้ออกฉายเมื่อวันที่ 25 มกราคม ค.ศ. 2013 ส่วนในประเทศไทยฉายเมื่อวันที่ 21 มีนาคม พ.ศ. 2556 *มูฟวี่ 43 มหกามป่วน XXX* เป็นภาพยนตร์ที่ได้รับการยกย่องจากนักวิจารณ์โดย ริชาร์ด โรเปอร์ เรียกมันว่า "เดอะ *[[ซิติเซนเคน|ซิติเซน เคน]]* ในรูปแบบที่แย่มาก", นักวิจารณ์คนอื่นๆ ก็ระบุว่านี่เป็นหนึ่งในภาพยนตร์ที่แย่ที่สุดตลอดกาล ภาพยนตร์เรื่องนี้ได้รับรางวัลสามรางวัลจาก โกลเด้นราสเบอรี อวอร์ดส์ (รางวัลภาพยนตร์ยอดแย่) หนึ่งในนั้นคือ สาขาภาพยนตร์ยอดแย่

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2556
เกมออฟฟิศ ปิดตึกฆ่า

**เกมออฟฟิศ ปิดตึกฆ่า** () เป็นภาพยนตร์สยองขวัญ-ระทึกขวัญสัญชาติอเมริกันที่ออกฉายในปี ค.ศ. 2016 กำกับโดย เกร็ก แมคลีน และเขียนบทโดย เจมส์ กันน์ ซึ่งเป็นผู้อำนวยการสร้างภาพยนตร์ร่วมกับ ปีเตอร์ ซาฟราน นำแสดงโดย จอห์น แกลลาเกอร์ จูเนียร์, โทนี่ โกลด์วิน, เอเดรีย อาโจน่า, จอห์น ซี. แมคกินลีย์, เมโลนี่ ดิแอซ, จอร์ช เบรีเนอร์ และ ไมเคิล รูกเกอร์ ภาพยนตร์เรื่องนี้เล่าเรื่องเกี่ยวกับชาวอเมริกันแปดสิบคนที่ทำงานในต่างประเทศให้กับบริษัทชื่อ เบลโก อินดัสทรีส์ ใน โบโกตา, ประเทศโคลอมเบีย วันหนึ่งหลังจากไปถึงที่ทำงานพวกเขาถูกขังอยู่ในอาคารและเสียงลึกลับประกาศว่าพวกเขาต้องเริ่มฆ่ากันเอง

การถ่ายทำเริ่มขึ้นในวันที่ 1 มิถุนายน ค.ศ. 2015 ใน โบโกตา, ประเทศโคลอมเบีย และสิ้นสุดการถ่ายทำในเดือนถัดไป ภาพยนตร์เรื่องนี้ฉายรอบปฐมทัศน์ในเทศกาลภาพยนตร์นานาชาติโทรอนโตเมื่อวันที่ 10 กันยายน ค.ศ. 2016 และเข้าฉายในสหรัฐอเมริกาเมื่อวันที่ 17 มีนาคม ค.ศ. 2017 จัดจำหน่ายโดย บีเอช ทิลท์ และ โอไรออน พิคเจอร์ส ภาพยนตร์เรื่องนี้ได้รับการวิจารณ์ที่หลากหลายจากนักวิจารณ์และทำรายได้ทั่วโลก 11.1 ล้านดอลลาร์สหรัฐเทียบกับทุนสร้าง 5 ล้านดอลลาร์สหรัฐ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2559
เด็กพลังอสูร

***เด็กพลังอสูร*** () เป็นภาพยนตร์สยองขวัญ-ซูเปอร์ฮีโร่สัญชาติอเมริกันที่ออกฉายในปี ค.ศ. 2019 กำกับโดย เดวิด ยาโรเวสกี เขียนบทโดย มาร์ค กันน์ และ ไบรอัน กันน์ และอำนวยการสร้างโดย เจมส์ กันน์ และ เค็นเน็ธ หวง นำแสดงโดย เอลิซาเบท แบงส์, เดวิด เด็นแมน, แจ็กสัน เอ. ดันน์, แมตต์ โจนส์ และ เมเรดิท ฮากเนอร์ เนื้อเรื่องเล่าถึง แบรนดอน เบรเยอร์ เด็กหนุ่มจากต่างดาวที่ถูกเลี้ยงดูบนโลกที่ตระหนักว่าเขามีพลังพิเศษ เมื่อเรียนรู้เกี่ยวกับพวกเขาและถูกล้างสมองโดยเรือที่เขามาถึงแบรนดอนปฏิเสธความเป็นมนุษย์ของเขาและหันไปหาสิ่งชั่วร้ายเลือกที่จะข่มขวัญบ้านเกิดของเขารวมถึงพ่อแม่ ภาพยนตร์เรื่องนี้อำนวยการสร้างและให้ทุนโดย สกรีน เจมส์, สเตจ 6 ฟิล์มส์, ดิ เอช คอลเลคทีฟ และ โทรล คอร์ท เอนเตอร์เทนเมนท์

*เด็กพลังอสูร* ได้รับการประกาศให้เป็นโครงการ *เจมส์ กันน์ โปรเจค สยองขวัญ ที่ไม่มีชื่อ* ในเดือนธันวาคมปี ค.ศ. 2017 นอกเหนือจากการสร้างภาพยนตร์เรื่องนี้ เจมส์ กันน์ กับลูกพี่ลูกน้องของเขา มาร์ค กันน์ และ ไบรอัน กันน์ ก็เขียนบทภาพยนตร์เรื่องนี้ด้วย การถ่ายภาพหลักเริ่มในเดือนมีนาคม ค.ศ. 2018 และในเดือนพฤษภาคมของปีเดียวกันนั้น มีการปรับแนวคิดของซูเปอร์แมนเพื่อความสยองขวัญอย่างชัดเจน

*เด็กพลังอสูร* เข้าฉายในสหรัฐอเมริกาเมื่อวันที่ 24 พฤษภาคม ค.ศ. 2019 ส่วนในประเทศไทยฉายเมื่อวันที่ 22 สิงหาคม พ.ศ. 2562 จัดจำหน่ายโดย โซนี่ พิคเจอร์ส รีลีสซิ่ง ได้รับการวิจารณ์จากนักวิจารณ์ที่หลากหลายและภาพยนตร์เรื่องนี้ทำรายได้ 32 ล้านดอลลาร์สหรัฐเมื่อเทียบกับทุนสร้าง 6 ล้านดอลลาร์สหรัฐ

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ฆาตกรรมหมู่ในบันเทิงคดี
หมวดหมู่:ภาพยนตร์ข้ามฝั่ง
อะไมโลพลาสต์

right|thumb|อะไมโลพลาสต์ในเซลล์มันฝรั่ง
**อะไมโลพลาสต์** () เป็นประเภทของพลาสติด ซึ่งเป็นออร์แกเนลล์ที่มีเยื่อหุ้มสองชั้นที่เกี่ยวข้องกับวิถีชีวภาพ (biological pathway) หลายวิถี อะไมโลพลาสต์เป็นชนิดของลิวโคพลาสต์ ซึ่งเป็นหมวดหมู่ย่อยสำหรับพลาสติดที่ไม่มีสีและรงควัตถุ อะไมโลพลาสต์พบได้ในรากและเนื้อเยื่อสะสมอาหาร ทำหน้าที่จัดเก็บและสังเคราะห์แป้งผ่านกระบวนการพอลิเมอไรเซชันของกลูโคส การสังเคราะห์แป้งอาศัยการขนส่งคาร์บอนจากไซโทซอล ซึ่งกลไกโดยละเอียดยังไม่เป็นที่ทราบกัน

การสังเคราะห์และการเก็บแป้งยังเกิดขึ้นในคลอโรพลาสต์ ซึ่งเป็นพลาสติดที่มีรงควัตถุชนิดหนึ่งที่เกี่ยวข้องกับการสังเคราะห์ด้วยแสง อะไมโลพลาสต์และคลอโรพลาสต์มีความสัมพันธ์กันอย่างใกล้ชิด โดยอะไมโลพลาสต์สามารถเปลี่ยนเป็นคลอโรพลาสต์ได้ ตัวอย่างที่สังเกตได้เช่น หัวมันฝรั่งที่สัมผัสกับแสงและเปลี่ยนเป็นสีเขียว

## บทบาทในการตรวจจับแรงโน้มถ่วง
thumb|แผนภาพแสดงประเภทต่างๆของพลาสติด
อะไมโลพลาสต์มีความสำคัญต่อการเบนเนื่องจากความโน้มถ่วง สตาโทลิทซึ่งเป็นอะไมโลพลาสต์ที่มีการพัฒนามาโดยเฉพาะ มีความหนาแน่นมากกว่าไซโทพลาซึม สามารถรวมกลุ่มที่ด้านล่างของเซลล์รับรู้แรงโน้มถ่วงที่เรียกว่าสตาโทไซต์ การรวมกลุ่มนี้เป็นกลไกสำคัญในการรับรู้แรงโน้มถ่วงของพืช ทำให้เกิดการกระจายฮอร์โมนออกซินแบบอสมมาตร ซึ่งฮอร์โมนดังกล่าวทำให้พืชลำต้นพืชมีความโค้งและเจริญเติบโตต้านเวกเตอร์ของแรงโน้มถ่วง สำหรับในรากจะเจริญเติบโตไปตามแรงโน้มถ่วง พืชที่ขาดฟอสโฟกลูโคมิวเทส (phosphoglucomutase, pgm) เป็นพืชที่กลายพันธุ์ที่ไม่มีเม็ดแป้ง สตาโทลิทจึงไม่สามารถเกาะกลุ่มกันได้ พืชกลายพันธุ์นี้แสดงการตอบสนองต่อแรงโน้มถ่วงที่น้อยกว่าอย่างมีนัยสำคัญเมื่อเทียบกับพืชที่ไม่กลายพันธุ์ พืชที่กลายพันธุ์สามารถทำให้มีการตอบสนองแบบเดียวกับพืชปกติได้ด้วยการเพิ่มค่าแรงโน้มถ่วงให้มากกว่าค่าบนพื้นผิวโลก (hypergravity) ในรากจะรับรู้แรงโน้มถ่วงที่หมวกราก ซึ่งเป็นส่วนของเนื้อเยื่อปลายสุดของราก เมื่อนำหมวกรากออก รากจะสูญเสียความสามารถในการรับรู้แรงโน้มถ่วง อย่างไรก็ตามหากหมวกรากเจริญขึ้นมาใหม่ การตอบสนองต่อแรงโน้มถ่วงของรากจะกลับมาอีกครั้ง ลำต้นพืชสามารถรับรู้แรงโน้มถ่วงด้วยเซลล์เอนโดเดอร์มิสที่บริเวณยอด

## อ้างอิง

หมวดหมู่:กายวิภาคศาสตร์เซลล์
หมวดหมู่:สรีรวิทยาของพืช
หมวดหมู่:ออร์แกเนลล์
หมวดหมู่:เซลล์พืช
พิธีสำเร็จการศึกษา

**พิธีสำเร็จการศึกษา** หมายถึง การมอบใบประกาศณียบัตรหรือปริญญาบัตร ซึ่งอาจรวมถึงพืธีการที่เกียวข้อง ซึ่งนักศึกษาสำเร็จการศึกษา

## ดูเพิ่ม
* พิธีสำเร็จการศึกษาในประเทศไทย

หมวดหมู่:พิธีสำเร็จการศึกษา
เจ้า (นามสกุล)

**เจ้า** หรือ **จ้าว** (; ) ตามสำเนียงจีนกลาง, **เตี๋ย** ตามสำเนียงแต้จิ๋ว  และ **เตียว** หรือ **เตีย** ตามสำเนียงฮกเกี้ยน เป็นนามสกุลหนึ่งของชาวจีน และยังเป็นนามสกุลของราชวงศ์ซ่งโดยมี จ้าว ควงอิ้น หรือ จักรพรรดิซ่งไท่จู่เป็นปฐมจักรพรรดิ

"ทำเนียบร้อยนามสกุล" ที่แพร่หลายอยู่ในปัจจุบัน ถูกเรียบเรียงในสมัยราชวงศ์ซ่ง ดังนั้น จึงได้นำนามสกุลของจักรพรรดิในสมัยนั้นมาจัดไว้ในอันดับแรกสุด

มีการจัดอันดับนามสกุลที่มีผู้ใช้มากที่สุด ผลสำรวจพบว่าในประเทศจีนมีผู้ใช้นามสกุลจ้าว เป็นอันดับที่ 7 และ จากการจัดอันดับนามสกุลที่มีผู้ใช้มากที่สุดในโลกในปี ค.ศ. 2015 ผลสำรวจพบว่า จ้าว เป็นอันดับที่ 4

## อ้างอิง

หมวดหมู่:นามสกุลจีน
กมลวรรณ บัวแย้ม

**กมลวรรณ บัวแย้ม** (เกิด 15 กุมภาพันธ์ พ.ศ. 2539) เป็นนักเทนนิสชาวไทย

เธอมีอันดับสมาคมนักเทนนิสอาชีพหญิงระดับสูง โดยอยู่อันดับ 343 ในประเภทเดี่ยว (ทำได้ในวันที่ 2 พฤษภาคม พ.ศ. 2559) และอันดับ 310 ในประเภทคู่ (ตั้งวันที่ 20 กุมภาพันธ์ พ.ศ. 2560)

## อาชีพ
กมลวรรณเปิดตัวในการแข่งดับเบิลยูทีเอ ทัวร์ ในรายการพีทีที พัทยา โอเพ่น 2015 ในการจับคู่กับลักษิกา คำขำ

## รอบชิงชนะเลิศสหพันธ์เทนนิสนานาชาติ
### เดี่ยว (2–1)

### คู่ (3–13)

## แหล่งข้อมูลอื่น

* 
* 

หมวดหมู่:นักเทนนิสหญิงชาวไทย
หมวดหมู่:นักกีฬาจากจังหวัดชลบุรี
ไอทีวีทู

**ไอทีวีทู** () เป็นช่องโทรทัศน์ของสหราชอาณาจักร เจ้าของโดยไอทีวีดิจิตอลแชนแนลส์ เป็นส่วนหนึ่งของไอทีวีพีแอลซี เริ่มออกอากาศวันที่ 7 ธันวาคม ค.ศ. 1998 เป็นเวลาหลายปีก็มีผู้ชมที่ใหญ่ที่สุดหลังจากที่มีห้าสถานีอนาล็อกภาคพื้นดิน ในขณะนี้จัดเริ่มออกอากาศสถานีพี่น้องคือไอทีวีทรี
## อ้างอิง

หมวดหมู่:ช่องโทรทัศน์ของไอทีวี
หมวดหมู่:ช่องโทรทัศน์ในสหราชอาณาจักร
หมวดหมู่:ช่องโทรทัศน์ก่อตั้งขื้นในปี พ.ศ. 2541
วิดจิตอล

**วิดจิตอล** () ชื่อเดิมที่รู้จักทั่วไปในชื่อ VID () จัดสไตล์เป็น ВИD "ดู"; ตัวย่อของ Vzglyad i Drugiye "แนวโน้มและอื่นๆ" เป็นบริษัทผลิตรายการโทรทัศน์ของรัสเซียและโซเวียต วิดจิตอลผลิตรายการสำหรับช่องหนึ่งรัสเซีย, NTV และ OTR เป็นที่รู้จักกันดีที่สุดสำหรับการผลิตรายการโทรทัศน์ Wait for Me () และ โปเลชูเดส () เป็นรายการยอดนิยมของวีลออฟฟอร์จูนเวอร์ชันรัสเซีย

## อ้างอิง

## แหล่งข้อมูลอื่น

*  (ภาษารัสเซีย)
*  (ภาษารัสเซีย) (ในเว็บ archive.org)

หมวดหมู่:บริษัทรัสเซียที่ก่อตั้งในปี พ.ศ. 2533
หมวดหมู่:บริษัทผลิตรายการโทรทัศน์ของรัสเซีย
หมวดหมู่:อินเทอร์เน็ตมีม
หมวดหมู่:บริษัทในมอสโก
นกขมิ้นสีทองยูเรเซีย

**นกขมิ้นสีทองยูเรเซีย** (*Oriolus oriolus*, Eurasian golden oriole) เป็นสปีชีส์เดียวในวงศ์นกขมิ้นของอันดับนกเกาะคอนที่ผสมพันธุ์ในเขตอบอุ่นขั้วโลกเหนือ มันจะอพยพไปที่ยุโรปและเอเชียตะวันตกในฤดูร้อน และอาศัยอยู่ในแอฟริกาตอนกลางและใต้ในฤดูหนาว

เนื่องจากนกขมิ้นสีทองอาศัยอยู่ในช่วงที่ใหญ่และมีประชากรจำนวนมากทำให้เห็นได้ชัดว่ามีเสถียร BirdLife International จึงได้รับการประเมินความกังวลว่าน้อยที่สุด

## อ้างอิง
อาหารเจ้อเจียง

**อาหารเจ้อเจียง** หรือเป็นที่รู้จักกันในชื่อว่า **เจ้อไช่** เป็นหนึ่งในแปดตระกูลการทำอาหารของอาหารจีน มีต้นกำเนิดมาจากวิธีการปรุงอาหารแบบเก่าแก่ในมณฑลเจ้อเจียง ซึ่งตั้งอยู่ทางตอนใต้ของเซี่ยงไฮ้และมีศูนย์กลางอยู่ที่หางโจว เมืองหลวงอันเก่าแก่ของจีน โดยทั่วไป อาหารเจ้อเจียงนั้นจะไม่เลี่ยน แต่มีรสชาติที่สดใหม่และนุ่มนวลพร้อมกับกลิ่นหอมกลมกล่อม

## รูปแบบ
อาหารเจ้อเจียงประกอบไปด้วยรูปแบบอย่างน้อยสามรูปแบบ โดยแต่ละรูปแบบมีต้นกำเนิดมาจากเมืองสำคัญในมณฑล:

* รูปแบบหางโจว: มีลักษณะที่โดดเด่นด้วยรูปแบบที่มีความหลากหลายและใช้หน่อไม้ บริการเสิร์ฟในร้านอาหาร เช่น Dragon Well Manor
* รูปแบบเซ่าซิง: มีความเชียวชาญในการทำอาหารด้วยสัตว์ปีกและปลาน้ำจืด
* รูปแบบหนิงปัว: มีความเชียวชาญในการทำอาหารด้วยอาหารทะเล โดยเน้นเฉพาะอาหารสดและอาหารรสเค็ม

## อาหารจานเด่น
ภูเขาซีนาย

**ภูเขาซีนาย** (;  *Har Sinai*; ) รู้จักกันตามธรรมเนียมว่า **ญะบัลมูซา** () เป็นภูเขาในคาบสมุทรซีนายของประเทศอียิปต์มีความเป็นไปได้ว่าเป็นที่ตั้งของตัวภูเขาในคัมภีร์ไบเบิล ซึ่งเป็นที่ที่โมเสสได้รับบัญญัติ 10 ประการ

ตัวภูเขาที่อยู่ใกล้เมืองเซนต์แคเธอรีน มีความสูงระดับปานกลางที่  ที่อยู่ข้างยอดเขาแคเธอรีน (สูง  เป็นยอดเขาที่สูงที่สุดในประเทศอียิปต์) ซึ่งมีทิวเขาล้อมรอบทุกด้าน

## ธรณีวิทยา
หินของภูเขาซีนายถูกสร้างมาจากการพัฒนาขั้นสุดท้ายของแผ่นอาระเบีย-นูเบีย ซึ่งเป็นรูปพนังวงแหวน

## ความสำคัญทางศาสนา

ทิศเหนือของภูเขามีอารามเซนต์แคเธอรีนสร้างในศตวรรษที่ 6 ตรงยอดเขามีมัสยิดที่ยังคงใช้งาน และโบสถ์น้อยของนิกายอีสเทิร์นออร์ทอดอกซ์ สร้างใน ค.ศ. 1934 บนซากโบสถ์ในศตวรรษที่ 16 ซึ่งไม่เปิดต่อสาธารณะชน ข้างในโบสถ์น้อยมีหินที่ถือว่าเป็นแผ่นศิลาพระโอวาทจากพระคัมภีร์ และมี "ถ้ำโมเสส" เป็นที่ที่โมเสสรอเพื่อรับบัญญัติ 10 ประการ


File:St Catherines From Sinai.JPG|อารามเซนต์แคเธอรีน มองจากภูเขาซีนาย
File:MasjidMountSinai.jpg|มัสยิดที่ยอดเขา
File:Greek Orthodox Chapel at top of Mt Sinai.jpg|โบสถ์น้อยที่ยอดเขา


## ทางขึ้นและยอดเขา
มีทางขึ้นไปยอดเขาอยู่สองทาง *ซิเกต เอลบะชัยต์* เป็นเส้นทางที่ยาวและตื้น ๆ ใช้เวลาเดินเท้าไป 2.5 ชั่วโมง โดยสามารถใช้อูฐได้ ส่วน *ซิเกต ซัยยิดนา มูซา* เป็นเส้นทางที่ถึงเร็วแต่ชัน โดยมีความสูงถึง 3,750 ก้าว ในบริเวณหุบเขาลึกหลังอาราม


File:MtSinaiJune2006.JPG|ดวงอาทิตย์ขึ้น
File:جبل موسى.jpg|มุมมองจากยอดเขา
File:NearSinaiTop.JPG|ไม่กี่เมตรในการปีนขึ้นยอดเขา


## ดูเพิ่ม
* ฮาเชม เอลตารีฟ
* ญะบัลมูซา (ประเทศโมร็อกโก) ภูเขาที่มีชื่อเดียวกันในประเทศโมร็อกโก

## อ้างอิง

## แหล่งข้อมูลอื่น

* 
* Caucasian Albanian Alphabet Discovered and Deciphered, Azerbaijan International, Vol. 11:3 (Autumn 2003). Six articles.
* View ''OF'' Mount Sinai (as opposed to the view ''FROM'' Mount Sinai) 
* Information about the town of St. Katherine and the Sinai mountains 
* A Report on Mount Sinai
* Map of Mount Sinai, 18th century. Eran Laor Cartographic Collection, National Library of Israel.

หมวดหมู่:ภูเขาซีนาย
หมวดหมู่:ภูเขาศักด์สิทธิ์
หมวดหมู่:ภูเขาในคัมภีร์ฮีบรู
หมวดหมู่:มีเดียน
หมวดหมู่:ภูเขาในประเทศอียิปต์
หมวดหมู่:โมเสส
หมวดหมู่:สถานที่ท่องเที่ยวในประเทศอียิปต์
หมวดหมู่:คาบสมุทรซีนาย